Eilne päev hakkas õnneks natuke paremini kulgema peale seda, kui sain oma torisemised koosolekul välja torisetud… küll natuke asisemas väljaandes kui siin väljendatu:) 3 tassi kuuma kakaod leevendas kohe tunduvalt mu tuju. Lõuna ajal olin usin tööinimene, mitmed reisieelsed tegemised vajasid  veel tegemist. Ja siis tegin üsna hullu tüki, panin ühte foorumisse ühe kuulutuse üles, millepeale on hetkeks tulnud nii üle 50 vastuse. Naera või surnuks, kui palju on ikka lihtsameelseid ja seksinäljas mehi, kes arvavad, et nad on absoluutselt vastupandamatud ja maailma parimad ja solvuvad, kui ma seda tunnistada ei taha 3 netikirja põhjal… Ma ei saa aru naistest, kes kurdavad meeste puuduse üle. Piisab ju ainult korraks netis vilistada ja sul on järjekord ukse taga, ole ainult naine ja vali… Iseasi, kui  paljud viitsivad valikuga tegeleda. Vähemalt lõbus on ja sellise massi puhul eristuvad õnneks parimad palad suht selgelt.